open-index/open-wikipedia-markdown huggingface dataset:
Varsieväkalat

**Varsieväkalat** (Coelacanthiformes) on toinen lihaseväisiin kuuluvista kalalahkoista keuhkokalojen rinnalla. Nykyisiä varsieväkaloja tunnetaan vain kaksi lajia, jotka kuuluvat heimoon Latimeriidae,  **latimeriat**.  Latimeria (*Latimeria chalumnae*) löytyi joulukuussa 1938 Etelä-Afrikasta ja sundanlatimeria (*Latimeria menandoensis*) tavattiin Indonesiasta syyskuussa 1997.

## Fossiiliheimot
Vanhimmat varsieväkaloihin kuuluvien lajien fossiilit on ajoitettu varhaiselle devonikaudelle, ne ovat eläneet noin 380 miljoonaa vuotta sitten. Ensimmäinen tähän lahkoon kuuluvan kalan fossiili kuvailtiin vuonna 1822. Fossiiliset varsieväkalat on jaettu yhdeksään heimoon.:

## Anatomia
Varsieväkaloille tyypillisiä piirteitä ovat kaksi selkäevää, joista etummainen on viuhkamainen, takimmainen selkäevä, rintaevät, vatsaevät ja peräevät ovat lyhyiden rustosta tai luusta koostuvien varsien päissä. Evien ruodot ovat onttoja. Kalat liikkuvat liikuttelemalla varsia ja ohjaavat siten uimissuuntaansa. Selkäjänne on hyvin kehittynyt ja aikuisilla kaloilla nestetäytteinen. Fossiilina tunnettujen varsieväkaloihin kuuluvien lajien pituus vaihteli 10&ndash;350&nbsp;cm väillä. Nykyään elävistä lajeista suurempi, latimeria, voi kasvaa 150&ndash;180&nbsp;cm pitkäksi. Latimeriat ovat ovovivipaarisia ja poikaset ovat syntyessään noin 33&nbsp;cm pitkiä.

## Levinneisyys
Nykyään elävistä lajeista latimeriaa tavataan eteläisen Afrikan rannikolta ja sundanlatimeriaa Indonesian saaristosta. Fosiilisten heimojen lajeista suurin osa oli merikaloja, mutta joukossa on myös muutamia makean veden lajeja. Latimerioiden elintavoista ei tiedetä paljoakaan. Latimeriat elävät päivisin korkeintaan 17 yksilön parvissa luolissa noin 200 metrin syvyydessä. Öisin ne saalistavat pieniä kaloja 200&ndash;500 metrin syvyydessä ja silloin ne liikkuvat yksin.

## Lähteet
Rancho Texicano: The Very Best of ZZ Top

**Rancho Texicano: The Very Best of ZZ Top** on yhdysvaltalaisen bluesrockyhtye ZZ Topin vuonna 2004 ilmestynyt kokoelma-albumi. Se sisältää materiaalia yhtyeen ensimmäisestä albumista ”Viva Las Vegas”- singleen.

## Kappaleet
* Kaikki kappaleet kirjoittaneet Billy Gibbons, Dusty Hill ja Frank Beard, ellei toisin mainita.
### CD1
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD2

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Dubrovnikin lentoasema

**Dubrovnikin lentoasema** (IATA: **DBV**, ICAO: **LDDU**), johon myös viitataan **Čilipin lentoasemana**, on Dubrovnikia palveleva kansainvälinen lentoasema Kroatiassa. Se sijaitsee noin 15,5 kilometrin päässä Dubrovnikin keskustasta, Konavlen kunnassa olevassa Čilipin kylässä. Lentoasema toimii Dubrovnik Airlinen pääpaikkana. Vuonna 2018 sen kautta kulki 2&nbsp;539&nbsp;412 matkustajaa.

Uusi, 36&nbsp;500 -neliömetrinen terminaali on valmisteilla. Siitä tulee Kroatian suurin. 

3. huhtikuuta 1996 Yhdysvaltain ilmavoimille sattui Dubrovnikin lentoaseman pohjoispuolella onnettomuus, joka vaati 35 kuolonuhria. Heidän joukossaan oli Ron Brown.

## Lähteet

## Aiheesta muualla

* Viralliset sivut
WPS

WPS voi tarkoittaa ainakin seuraavia:
* Women’s Professional Soccer, Yhdysvalloissa pelattua naisten jalkapalloliigaa
* Web Processing Service, rajapinta paikkatietoprosessien ajamiseksi tietoverkon yli
* Wi-Fi Protected Setup, Wi-Fi-verkkojen turvallisuusstandardi
Petteri Punakuono ja kadonneiden lelujen salaisuus

**Petteri Punakuono ja kadonneiden lelujen salaisuus** () on yhdysvaltalainen animaatioelokuva vuodelta 2001. Elokuvassa Joulupukin luottoporon, Petteri Punakuonon, täytyy selvittää tonttujen valmistamien lahjalelujen selittämätön katoaminen, jotta maailman lapset eivät joutuisi pettymään jouluna.

## Suomenkieliset ääninäyttelijät
* Jon-Jon Geitel
* Jenni Sivonen
* Pasi Ruohonen
* Anssi Känsälä
* Arto Nieminen
* Ossi Ahlapuro
* Pauli Virta

## Lähteet
* http://www.nordiskfilm.fi/dvd/elokuva.php?id=839
Bertil Nordahl

**Karl Bertil Emanuel Nordahl** (26. heinäkuuta 1917 – 1. joulukuuta 1998) oli ruotsalainen jalkapalloilija ja jalkapallovalmentaja.

Nordahl pelasi kotimaansa lisäksi ammattilaisena Italiassa Atalanta Bergamossa. Hän pelasi myös Ruotsin maajoukkueessa 15 ottelua.

Nordahlin veljet Knut ja Gunnar olivat myös jalkapalloilijoita, ja kaikki kolme kuuluivat vuonna 1948 Lontoon olympialaisissa kultaa voittaneeseen joukkueeseen.

## Lähteet
Rolando Palacios

**Rolando Cruz Palacios Castillo** (s. 3. toukokuuta 1987 Sambo Creek) on hondurasilainen yleisurheilija, joka kilpailee pikajuoksussa.

Palacios osallistui MM-kisoihin ensimmäistä kertaa Helsingissä 2005. Hän kilpaili tuolloin 100 metrillä, jossa hän putosi ensimmäisellä kierroksella. Palacios juoksi Pekingin olympialaisissa 2008 sekä 100 että 200 metrin matkat. Hän tippui 100 metrillä ensimmäisellä kierroksella, mutta pääsi pitemmällä matkalla puolivälieriin. Palacios oli vuoden 2009 MM-kisoissa 100 metrillä puolivälierissä ja 200 metrillä välierissä saakka. Hän voitti samana vuonna kultaa 100 metriltä universiadeista ajallaan 10,30 sekuntia. MM-kisoissa Daegussa 2011, Moskovassa 2013 ja Pekingissä 2015 sekä Rio de Janeiron olympialaisissa 2016 hän karsiutui 200 metrin alkuerissä. Lontoon MM-kilpailuissa 2017 hän karsiutui 100 metrin karsintakierroksella.

Palacios on karsiutunut sisäratojen MM-kilpailuissa 60 metrin alkuerissä 2006. 2008. 2014 ja  2016. Ibero-Amerikan mestaruuskilpailuissa hän on saavuttanut 200 metrillä hopeaa 2010 ja pronssia 2014. 

## Ennätykset

*Lähde: IAAF* 

* 100 m: 10,22 s (2008)
* 200 m: 20,40 (2008)
* 60 m (sisäradat): 6,62 (2009)

## Lähteet
Knut Nordahl

**Knut Erik Alexander Nordahl** (13. tammikuuta 1920 – 28. lokakuuta 1984) oli ruotsalainen jalkapalloilija.

Nordahl saavutti Ruotsin riveissä MM-pronssia vuonna 1950. Hän pelasi kotimaansa lisäksi ammattilaisena Italiassa.

Nordahlin veljet Bertil ja Gunnar olivat myös jalkapalloilijoita, ja kaikki kolme kuuluivat vuonna 1948 Lontoon olympialaisissa kultaa voittaneeseen joukkueeseen.

## Lähteet

## Aiheesta muualla
Kalle Svensson

**Kalle ”Rio-Kalle” Svensson** (oik. **Karl-Oskar Svensson**, 11. marraskuuta 1925 Västerlöv – 15. heinäkuuta 2000 Helsingborg) oli ruotsalainen jalkapallomaalivahti.

Svensson palkittiin Guldbollenilla vuonna 1952. Hän oli ensimmäinen palkinnon saanut maalivahti.

Svensson torjui Ruotsille olympiapronssia Helsingissä 1952, MM-hopeaa Ruotsissa 1958 ja MM-pronssia Brasiliassa 1950. Lontoon kesäolympialaisten 1948 kultajoukkueessa Svensson oli mukana muttei pelannut. Hän pelasi maajoukkueessa 73 ottelua vuosina 1949–1958.

## Lähteet
* Profiili Ruotsin olympiakomitea 
* Karl Svensson Bio, Stats and Results  Olympics at Sports-Reference.com 

### Viitteet

## Aiheesta muualla
Hyperdimension Neptunia MK-II

**Hyperdimension Neptunia Mk2** () on Idea Factoryn ja Compile Heartin kehittämä sekä Compile Heartin ja Nippon Ichi Softwaren julkaisema jatko-osa *[[Hyperdimension Neptunia]]lle.* Peli julkaistiin vuonna 2011 PlayStation 3:lle.

## Juoni
Paha noita Majeconne on palannut ja Game Gyou World joutuu kaaokseen. Kaupat suljetaan ja useimmat lapset palvovat Magieconne kuin jumalatarta.

## Lähteet

## Aiheesta muualla
*
Autismisäätiö

**Autismisäätiö** on suomalainen yleishyödyllinen, voittoa tavoittelematon ja valtakunnallinen palveluorganisaatio. 

Autismisäätiö-konsernin muodostavat Autismisäätiö sekä sen omistama Autismisäätiön kiinteistöt Oy. Sen päätoimipiste sijaitsee Helsingissä. Säätiön asumis- ja toimintayksikköjä on Pääkaupunkiseudulla, Kotkassa, Seinäjoella ja Tampereella. Autismisäätiö tukee nuoria ja aikuisia, joilla on jokin neuropsykiatrinen oireyhtymä tai piirteitä sellaisesta, sekä heidän läheisiään. Säätiön asiantuntemus ulottuu erityisesti autismin kirjoon (autismi, Aspergerin oireyhtymä), tavoitteena toimintakyvyn ja elämänlaadun koheneminen. 

Säätiö on perustettu vuonna 1998. Palvelutoiminta alkoi vuonna 2000. Autismisäätiö on SOSTEn jäsenjärjestö.

Autismisäätiö harjoittaa asumispalveluja, työ- ja päivätoimintaa, neuropsykiatrisia avopalveluja ja työllistymisen tukemista. Palveluvalikoimaan sisältyy myös mm. neurokirjon lasten vanhemmille suunnattua autismiohjausta, toimintaterapiaa, seksuaalineuvontaa ja -terapiaa sekä ammatillista kuntoutusta. Oman palvelutuotannon lisäksi Autismisäätiö pyrkii vaikuttamaan yhteiskunnassa autismin kirjon henkilöiden hyvän elämän mahdollisuuksien parantamiseksi ja kuntien palvelutuotannon vahvistamiseksi. 

## Lähteet

## Aiheesta muualla
* Autismisäätiö
EMP Merchandising

**EMP**, koko nimeltään **EMP Merchandising Handelsgesellschaft mbH**, on vuonna 1986 perustettu saksalainen postimyyntiyritys. Yrityksen perusti Felix Lethmate, joka on myös yrityksen toimitusjohtaja. EMP on erikoistunut yhtyeiden fanituotteisiin. Valikoimassa on yksinoikeudella monien suurien yhtyeiden tuotteita. Bändituotteiden lisäksi yrityksen tuotevalikoimaan kuuluu vaatteita, koruja, julisteita, sekä hupi- ja elämäntyylituotteita.

EMP:llä on oma toimipiste yhdeksässä Euroopan maassa (Saksa, Suomi, Ruotsi, Tanska, Alankomaat, Iso-Britannia, Ranska, Espanja ja Italia). Alankomaissa EMP toimii nimellä Large Popmerchandising ja Ruotsissa nimellä Sweden Rock Shop. Yritys julkaisee kaikissa mainituissa maissa tuotekuvastoa kunkin maan omalla kielellä. Kuvasto sisältää tuote-esittelyjen lisäksi myös raskaampaan musiikkiin liittyviä artikkeleita. Yrityksen pääkonttori sijaitsee Lingenissä, Saksassa, josta käsin yritys hoitaa myös tilausten postittamisen asiakkailleen ympäri Eurooppaa. Yritys työllistää kaiken kaikkiaan yli 300 ihmistä.

EMP:n Suomen toimipiste avattiin 2006 ja se sijaitsee Joensuussa, josta käsin hoidetaan Suomen asiakaspalvelu sekä yrityksen markkinointi. 

Vuonna 2007 EMP:lle myönnettiin Echo-palkinto kategoriassa "Handelspartner des Jahres". Echo-palkinto on Saksan suurin musiikkialan palkintogaala, jossa palkitaan edellisen vuoden menestyneimmät ja suurimmat yhtyeet ja musiikkialan toimijat.

Vuonna 2005 EMP osti hip hop -postimyynnin nimeltään MZEE.com. Hip hop -tuotteiden jakelu tapahtuu erillisen verkkosivuston, MZEE.com, kautta.

## Lähteet

## Aiheesta muualla
* EMP:n suomalaiset verkkosivut
Argo Online

**Argo Online** on MGame Corporationin kehittämä ja julkaisema steampunk-aiheinen massiivinen monen pelaajan verkkoroolipeli (MMORPG). Peli julkaistiin 2010 Koreassa, englanninkielisen version julkaisi vuonna 2011 Alaplaya.

Pelissä soditaan Noblians ja Floresslah rotujen kesken planeetan vähenevistä luonnonvaroista. Saat tasojen noustessa lemmikkejä, kulkuneuvoja ja repun lentämistä varten. Poiketen useimmista MMORPG-peleistä voit myös siirtyä ensimmäisen persoonan kuvakulmaan.

## Aiheesta muualla
* Viralliset kotisivut  
* Viralliset kotisivut  
* MMO hot - Argo Online
Pyhän Martin kirkko (Canterbury)

**Pyhän Martin kirkko**, myös: **Pyhän Martinuksen kirkko** () on Canterburyssa Englannissa sijaitseva kirkkorakennus, joka on Englannin vanhin käytössä oleva seurakuntakirkko. Se on Unescon maailmanperintökohde.

Kirkko oli 500-luvulla Kentin kuningaskunnan kuningattaren Berthan yksityinen kappeli.

## Arkkitehtuuri
Ulkoseinät on rakennettu piikivestä ja kierrätyskivestä. Sisällä on normanniaikainen vesiallas.

## Lähteet

## Aiheesta muualla

*Kirkon verkkosivut
Karnitiini

**Karnitiini** eli *3-hydroksi-4-trimetyyliaminovoihappo* (C7H15NO3) on aminohappo ja lysiinin johdannainen. Karnitiini kuljettaa aktiivisia rasvahappoja eläinsolun sytoplasmasta mitokondrioon. Mitokondrioissa rasvahapot pilkkoutuvat hengitysreaktiossa. 

Karnitiinista on kaksi enantiomeeria: L-karnitiini eli levokarnitiini (CAS-numero 541-15-1)  ja D-karnitiini eli dekstrokarnitiini (CAS-numero 541-14-0). Elimistö voi valmistaa karnitiinia lysiinistä ja metioniinista ja sitä saa myös liha- ja maitotuotteista. Karnitiini muuttuu elimistössä asetyylikarnitiiniksi, C9H17NO4, (asetyyli-L-karnitiini, ALC, LAC) tai propionyylikarnitiiniksi, C10H19NO4, (propionyyli-L-karnitiini).

## Aiheesta muualla

*Duodecim, Työterveyskirjasto: Anna-Liisa Enkovaara, Karnitiini ja asetyylikarnitiini, 16.1.2006 
*PubChem: L-carnitine 
*PubChem: D-carnitine 
*Human Metabolome Database (HMDB): L-Carnitine 
*Kyoto Encyclopedia of Genes and Genomes (KEGG): L-Carnitine 
*Kyoto Encyclopedia of Genes and Genomes (KEGG): D-Carnitine
Kostaja – Final Mission

**Kostaja – Final Mission** () on Cirio H. Santiagon ohjaama toimintaelokuva vuodelta 1984. Sen pääosaa näyttelee Richard Young. Elokuva sai ensi-iltansa Suomessa 25. tammikuuta 1985.

Vietnam-veteraanin koston teemoja käsittelevän elokuvan tapahtumat sijoittuvat Laosiin vuonna 1972 ja Los Angelesiin vuonna 1984.

''Video-oppaassa'' vuodelta 1995 Sam Inkinen antoi elokuvan Suomessa julkaistulle VHS-kasettiversiolle kaksi tähteä viidestä, mikä teoksen mukaan vastaa sanallista arviota ”keskinkertainen”. Hänestä tämä B-luokan ramboilu ”ei liikoja tsemppaa mutta pitää katsojan hereillä”.

## Lähteet

## Aiheesta muualla
*
Donkey Ride

**Donkey Ride** on suomalainen vuonna 2008 perustettu kristillinen rockyhtye. Yhtyeen musiikki on rock-painotteista, ja sen sanoitukset ovat evankelioivia. Yhtyeen tavoitteena on julistaa kristinuskon sanomaa Jeesuksesta omalla tyylillään.

Donkey Ride voitti keväällä 2009 järjestetyn SM-Gospel -kilpailun. Yhtyeen ensimmäinen pitkäsoitto julkaistiin 4. syyskuuta 2010.

## Kokoonpano

* Tero - laulu
* Eero - kitara
* Juho - kitara
* Jukka - rummut
* Mikael - basso

## Diskografia

* *Donkey Ride* (2009)
* *[[JWTMH]]* (2010)

## Aiheesta muualla
* Donkey Ride MySpace-sivustolla
* Haastattelu Samaria.fi-sivustolla

## Lähteet
Vanhempi

**Vanhempi** voi tarkoittaa seuraavia asioita:
* ihmisen äiti tai isä
* vanhempi, sr., latinan sanasta *senior*, isän nimen jälkiliite, jota voidaan käyttää, jos poika on samanniminen kuin isä.

## Lähteet
Aurora: Vaarallinen tehtävä

**Aurora: Vaarallinen tehtävä** (*Aurora: Operation Intercept*) on vuonna 1995 julkaistu yhdysvaltalainen elokuva. Elokuvan kesto on 94 minuuttia.

## Juoni
*Aurora*-niminen pommikone kaapataan ja sillä yritetään tehdä isku Valkoiseen taloon. Yhdysvallat lähettää parhaat sotilaansa estämään iskua. 

## Roolit

## Lähteet

## Aiheesta muualla
*
Žatai

**Žatai** () on kaupunkipiirikunta ja kaupunkimainen taajama Sahan tasavallassa Venäjällä. Se sijaitsee tasavallan pääkaupungista Jakutsk pohjoispuolella, Lenan vasemmalla rannalla vain 15 km alavirtaan. 

Žataissa on noin 11 583 asukasta, suuri öljyvarasto ja korjaus- ja rakennustelakka.

Jakutskin ohella Žatai on ainoa Sahan paikkakunta jolla on kaupunkipiirikunnan asema. Tämä status sille määrättiin vuonna 2004, aiemmin se oli Jakutskiin kuulunut taajama.

## Aiheesta muualla

*Городской округ "Жатай"  Žatain sivut Sahan tasavallan portaalissa.
Ammunnan maailmanmestaruuskilpailut 1925

**Vuoden 1925 ammunnan maailmanmestaruuskilpailut** järjestettiin Sankt Gallenissa Sveitsissä. Kilpailut olivat 23. maailmanmestaruuskilpailut ammunnassa. Ohjelmassa olivat vapaakivääri, vapaapistooli ja  sotilaskiväärikilpailut. Sveitsin joukkue onnistui voittamaan Argentiina-pokaalin takaisin Yhdysvalloilta. Sveitsi oli muutenkin kisojen ylivoimainen ykkönen kahdeksalla maailmanmestaruudellaan.

## Mitalistit

## Lähteet
* Kansainvälisen ampumaurheiluliiton (ISSF) tietokanta 
* Martti Jukola: Urheilun Pikkujättiläinen
Tuskan tunnit

**Tuskan tunnit** (*White Ghost*) on vuonna 1988 ensi-iltansa saanut toimintaelokuva. Sen pääosassa nähdään William Katt.

## Juoni

Vietnamin sodan päätyttyä yksinäinen sotilas on jäänyt Vietnamiin. Paikailliset kutsivat häntä nimellä ”Valkoinen kummitus”. Yhtenä päivänä hänen vaimonsa napataan ja mies lähtee pelastusoperaatioon.

## Roolit

## Arvioita
*[[Video-opas|Video-oppaassa]]* vuodelta 1994 Bello Romano kutsuu *Turskan tuntia* rankaksi viidakkoramboiluksi ja antaa sille kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
*
300 metrin vapaakiväärin joukkuekilpailu ammunnan maailmanmestaruuskilpailuissa 1924

**Vapaakivääriammuntoihin [[Ammunnan maailmanmestaruuskilpailut 1924|maailmanmestaruuskilpailuissa 1924]]** osallistui 14 joukkuetta. Joukkueen tulos muodostui viiden ampujan yhteistuloksesta. Kukin ampuja ampui pystystä, polvelta ja makuulta 40 laukausta. Samassa yhteydessä jaettiin mitalit joukkuekilpailun lisäksi henkilökohtaisessa täysottelussa ja jokaiselta asennolta erikseen.
Yhdysvaltain joukkue puolusti kolmannen kerran menestyksellä joukkuemestaruutta, jonka se oli vuonna 1921 ensimmäisen kerran voittanut. Voittajan kiertopalkinto, Argentiina-pokaali, säilyi siis heidän hallussaan.

Kilpailu alkoi 14. kesäkuuta, jolloin ammuttiin pystystä. Seuraavana päivänä jatkettiin polvelta ja kolmantena kilpailupäivänä makuulta. Belgialaiselta van Asbroeckilta jäi 20 laukausta pystystä ampumatta ajan loputtua kesken.

## Lopputulokset

## Lähteet
* Lauri Pihkala ja Martti Jukola: Olympialaiskisat ennen ja Pariisissa 1924 II, WSOY 1924
Viidanmäen kalliomaalaus

**Viidanmäen kalliomaalaus** sijaitsee Sulkavan kunnassa Saimaan rannalla Partalansaaren koillisosissa Sammallahdessa. Maalauskallio on jyrkkä ja kun maalaukset ovat ihmiselle korkealla, ei kuvioista saa välttämättä selvää. 

## Löytäminen ja tutkimus
Viidanmäen kalliomaalaukset löysi Martti Koponen ja sen tarkasti Hannu Poutiainen vuonna 1992. Kuviot on inventoitu vuosina 2006 ja 2010. 

## Maalaukset
Maalauskallio aukeaa lounaaseen ja on korkea ja jyrkkä. Kalliosta ei ole lohjennut lohkareita, mutta pinta on pakkasrapautunut. Punaväriä on havaittu 83,5-86,7 metriä merenpinnan yläpuolella, mikä on noin 6-9 metriä maasta. Alhaalta erottaa helposti suuret punaväriläiskät, mutta kuvioiden näkeminen vaatii aikaa.

Vasemmalle katsovaa hirveä esittävä kuvio on 32 senttimetriä pitkä. Sillä on kaksi lyhyttä jalkaa ja niin sanottu sydänpiste. Ihmistä esittää 35 senttimetriä korkea ja 19 leveä tikku-ukko. Muitakin haalistuneita kuvioita on, mutta niitä ei ole vielä tunnistettu.

## Lähteet
*  
* 
* Luukkonen, Ismo: Viidanmäki
* 

### Viitteet
Sebastian Hohenthal

**Sebastian Hohenthal** (s. 5. marraskuuta 1984 Mora) on ruotsalainen moottoriurheilija. 

## Ura
Hohenthal aloitti uransa Karting-sarjoissa joissa hän kilpaili vuosina 1995-2000 voittaen mm. Dalacupen Formula Micro -sarjan mestaruuden vuonna 1996, ICA Junior Tom Trana Trophyn vuonna 1999 ja ICA Junior Nordic ja Swedish sarjojen mestaruudet vuonna 2000. Vuonna 2001 Hohenthal kilpaili Formula Ford-sarjoissa joissa hän jatkoi vuoteen 2004 saakka voittaen sarjan mestaruuden kolmessa eri luokassa vuonna 2003. Vuonna 2004 hän sijoittui kolmanneksi Britannian Formula Ford sarjassa ja Formula Ford Festival kilpailussa. Vuonna 2005 Hohenthal kilpaili Formula Renault UK sarjassa sijoittuen neljänneksi. Seuraavana vuonna hän voitti sarjan mestaruuden. Vuosina 2007-08 Hohenthal kilpaili Britannian Formula 3 -mestaruussarjassa sijoittuen seitsemänneksi ja yhdeksänneksi. Vuonna 2009 Hohenthal kilpaili FIA Formula Two Championship -sarjassa saavuttaen seitsemän pistettä. Vuonna 2010 Hohenthal ilmoitti vetäytyvänsä autourheilusta. Nykyään Hohenthal on Hello Sweden -klubin jäsen, joka tukee nuoria autourheilijoita. Hohenthal perusti myös oman Hohenthal Racing Academyn, joka avattiin toukokuussa 2010.
Bodyguards and Assassins

**Bodyguards and Assassins** () on vuonna 2009 ensi-iltansa saanut kiinalais-hongkongilainen toimintadraama. Elokuvan on ohjannut Teddy Chan ja käsikirjoituksesta vastasivat Chun Tin-nam, James Yuen, Chan Wai, Guo Junli, Wu Bing ja Joyce Chan. Pääosassa esiintyivät Donnie Yen, Leon Lai, Wang Xueqi, Tony Leung Ka-fai ja Nicholas Tse.

## Juoni
Vuonna 1905 vallankumousta hakeva Sun Yat-sen aikoo matkata Hongkongiin keskustellakseen suunnitelmistaan Tongmenghui jäsenten kanssa. Aikomuksenaan syrjäyttää korruptoitunut Qing-dynastia. Keisarinna Cixi lähettää kuitenkin ryhmän salamurhaajia Yan Xiaoguon johdolla tappamaan Sun Yat-senin. Ennen Yat-senin saapumista liikemies Li Yutang päättää kasata vanhan ystävänsä Chen Shaobai vaikutuksesta vallankumoukselliset suojelemaan Yat-senin vierailua.

## Rooleissa

## Lähteet
Arvi Turkka

**Arvi Turkka** (2. lokakuuta 1894 Oulu – 28. tammikuuta 1965 Oulu) oli suomalainen kansanedustaja. Hän oli eduskunnassa kahteen otteeseen, ensin 1933–1945 ja sitten 1948–1958 Sosialidemokraattisen puolueen listalta ja vuonna 1958 hän siirtyi ensin sos.dem. oppositioon ja sitten Työväen ja pienviljelijäin sosialidemokraattiseen liittoon ja oli kansanedustaja vuoteen 1962.

Turkka kävi oppikoulua kuusi luokkaa ja oli sen jälkeen saha- ja rakennustyömies, myöhemmin hän oli Valtionrautateiden liikenneosaston virkamiesosastolla vuoteen 1918. Sen jälkeen hän työskenteli toimittajana Pohjan Kansassa Oulussa 1919–1923 ja oli Pohjan Kansan vastaava toimittaja 1920. Pohjolan Työmiehen aputoimittaja hän oli 1924–1929, Pohjolan Työmiehen vastaava toimittaja 1931–1937 ja Pohjolan Työn toimittaja Oulussa, Pohjolan Työn päätoimittaja 1937 ja 1942.

Turkka oli Sosialidemokraattisen eduskuntaryhmän jäsen 1. syyskuuta 1933 – 5. huhtikuuta 1945 ja 22. heinäkuuta 1948 – 21. heinäkuuta 1958. Sosialidemokraattisen opposition eduskuntaryhmään hän siirtyi 22. heinäkuuta 1958 – 5. toukokuuta 1959 ja sen jälkeen Työväen ja pienviljelijäin sosialidemokraattisen liiton ryhmässä 6. toukokuuta 1959 – 19. helmikuuta 1962. 

Turkka oli presidentin valitsijamies vaaleissa vuosina 1937, 1940, 1943, 1950, 1956, ja hän oli Oulun kaupunginvaltuuston jäsen. Hän oli allekirjoittajana rauhanopposition Kolmenkymmenenkolmen kirjelmässä 1943.

Turkan puoliso oli vuodesta 1922 Naima Eliina Helin.

## Lähteet
*
Särkkä (täsmennyssivu)

**Särkkä** voi tarkoittaa seuraavia:

* särkkä, vedenalainen tai matala hiekka- tai muun aineksen muodostama kasauma esimerkiksi järvessä tai joenuomassa

## Paikannimi

* Särkkä, saari Helsingissä
* Särkkä, saari Naantalissa
* Särkkä, tanssilava Punkalaitumella
* Särkänniemi, puhekielessä joskus *Särkkä*, huvipuisto Tampereella

## Sukunimi
* Benjamin Särkkä (s. 1983), suomalainen tietoturva-alan vaikuttaja
* Eeva Särkkä (o.s. *Tiitinen*, 1935–1989), suomalainen kansanedustaja ja toimittaja
* Iro Särkkä (s. 1978), suomalainen politiikan tutkija
* Jussi Särkkä (s. 1961), suomalainen fagotisti
* Matti Särkkä (s. 1940), suomalainen kuvataiteilija ja kirjailija
* Sabina Särkkä (s. 1989), suomalainen malli
* Toivo Särkkä (myös *T. J. Särkkä*, alk. *Silén*, 1890–1975), suomalainen elokuvatuottaja ja -ohjaaja
* Wille Särkkä  (1877–1946), Edistyspuolueen (alk. Nuorsuomalaisten) kansanedustaja.
Matti Vuolanne

**Matti Leonard Vuolanne** (10. maaliskuuta 1932 Riihimäki – 17. elokuuta 2020 Pori) oli suomalainen pappi ja rovasti, joka työskenteli pitkään kappalaisena Keski-Porin seurakunnassa. Sitä ennen hän oli Pukkilan vt. kirkkoherra 1964–1965, Mäntsälän kappalainen 1966–1971, ja Pyhämaan kirkkoherra 1971–1975.

## Opinnot
Ylioppilastutkinnon jälkeen Vuolanne opiskeli biologiaa, ja teki opintoihin liittyvän tutkimusmatkan Lapin soille. Tultuaan uskoon Helsingin Johanneksenkirkossa, hän lähti opiskelemaan teologiaa, ja hänen kurssikaverinaan oli evankelista Kalevi Lehtinen.

## Pappina
Vuolanne tunnetaan lähetystyömatkoistaan Afrikkaan ja Venäjälle, jossa hän kiersi erityisesti Siperiassa. Vuolanteella oli *Rohkaisua Raamatusta* -niminen televisio-ohjelma TV7-kanavalla sekä *Matti-papin matkassa* -niminen ohjelma Radio Deissä. 

## Perhe-elämä
Vuolanne oli naimisissa Maria Kettusen kanssa, jonka kanssa hän harjoitti kristillistä evankeliointityötä. Vuolanne sanoitti ja sävelsi sadoittain lauluja, joista osa kerättiin nuottikirjaksi painoasuun nimellä *Runo- ja laulukirja*. Perheen lapset olivat myös musikaalisia. Vuolanteen poika Antti Vuolanne on entinen SDP:n kansanedustaja. Vuolanteet saivat seitsemän lasta ja useita lastenlapsia. Vuolanteen kielellisestä lahjakkuudesta kertoo hänen 1950-luvulla Valion nimikilpailun voittanut ehdotuksensa; uusi sana *[[pirtelö]]*. Vuolanne kuoli Porissa 17. elokuuta 2020.

## Teokset
*
*
*

## Kirjallisuutta
*

## Lähteet
*Matti Vuolanne Kuva ja Sanan sivustolla

### Viitteet

## Aiheesta muualla
* Matti Vuolanteen muistokirjoitus Helsingin Sanomissa
Hiekkaputki

**Hiekkaputki** on rytmisoittimena käytetty, usein puusta valmistettu putkimainen soitin, yleensä se on täytetty hiekalla. Soittaminen tapahtuu jota kääntelemällä sitä, jolloin hiekka sen sisällä virtaa ja siitä kuuluu käärmemäistä sihinää.

## Lähteet
Lose Control

**Lose Control** voi tarkoittaa ainakin seuraavia:

* *[[Lose Control (albumi)|Lose Control]]*, Silkin albumi vuodelta 1992
* ”Lose Control”, Kevin Federlinen kappale
* ”Lose Control”, Missy Elliottin kappale
* ”Lose Control”, Waldo’s Peoplen kappale
* ”Lose Control”, Timbalandin ja JoJon kappale albumilta *[[Timbaland Presents Shock Value II]]*
* ”Lose Control”, kappale Jamesin albumilta *[[Gold Mother]]*
* ”Lose Control”, kappale Evanescencen albumilta *[[The Open Door]]*
* ”Lose Control”, kappale Keri Hilsonin vuoden 2010 albumilta *[[No Boys Allowed]]*
* *Lose Control*, Ricky J:n albumi vuodelta 2001.
Tupla kupla

**Tupla kupla** (*double bubble*) on valaisinsarja, jonka Eero Aarnio suunnitteli vuonna 2001. Sarjaan kuuluu kolme erikokoista valaisinta. Koot ovat S, M ja XL. 133 cm korkeasta XL-valaisimesta on olemassa myös ulkokäyttöön sopiva versio.

Tupla kupla -valaisimet on valmistettu muovivalutekniikalla. Valaisimessa on nimensä mukaisesti kaksi kuplaa, joissa molemmissa on yksi lamppu. Varressa on vielä kolmas lamppu. Lamput valmistetaan Suomessa.

## Lähteet
*Double bubble. Eero Aarnio.

### Viitteet

## Aiheesta muualla
*Eero Aarnio.
Särkkä

**Särkkä** on vedenalainen tai hieman vedenpinnan yläpuolelle kohoava hiekasta tai muusta aineksesta muodostunut kasauma esimerkiksi järvessä tai joenuomassa.

Särkkä syntyy, kun rannikon suuntaisesti aaltojen tai virtojen mukana kulkeutuva aines kohtaa esteen (esimerkiksi korkean niemen tai rannan suunnan äkillisen muutoksen), jolloin erodoituneen aineksen kulkeutumisnopeus hidastuu ja aines alkaa kasaantua. Särkät voivat kasvaa kaareksi lahden tai jokisuun eteen, jolloin niiden taakse salpautuu matala laguunimainen järvi tai lahti eli haffi. Toiset särkät taas eivät ole kiinni mantereessa, vaan kasautuvat mereen rannikon suuntaisiksi saariksi tai saarijonoiksi. Samalla tavalla muodostuu kannas kahden saaren tai saaren ja mantereen välille.

Rannikoiden eroosiota ja aineksen kulkeutumista pyritään estämään siellä, missä siitä aiheutuu haittaa esimerkiksi rakennuksille ja rakenteille. Tähän tarkoitukseen rakennetaan muun muassa rautamuureja, aallonmurtajia ja sedimenttiaineksen rannansuuntaista vaellusta estäviä aitauksia eli groyneja. Hiekan sitomiseen voidaan käyttää myös kasvillisuutta.

## Lähteet

## Aiheesta muualla
Hetula (valas)

**Hetulat** ovat hetulavalaiden kitalaessa roikkuvia, sarveisaineesta rakentuneita levyjä, joiden avulla ne siivilöivät ravintoa nieluunsa. Hetulavalaat syövät vain pieniä eläimiä, joiden syömiseen hampaat eivät soveltuisi. 

## Rakenne

Hetulat ovat muodoltaan kolmikulmaisia ja ohuita. Lajista riippuen niillä on pituutta 0,5–4 metriä. Niitä on 250–400 kappaletta vierekkäin, noin sentin välein, muodostaen eräänlaisen kamman. Yksi hetula voi olla painoltaan jopa 90 kg. Niiden sisäreuna muodostuu ripsimäisistä sukasista, joiden läpi ravinto siivilöityy vedestä.

Mitä pidemmät hetulat ovat, sitä pienempien saaliseläinten siivilöimiseen ne sopivat. Harmaavalaan lyhyet ja paksut hetulat sopivat ravinnon hankkimiseen pohjasta. Silovalaiden suuret, jopa neljän metrin pituiset hetulat sopivat planktonin syöntiin ja uurteisvalaiden lyhyemmät ja paksummat hetulat sopivat parvikalojen syöntiin. Kokoeroja löytyy myös saman lajin valailla; esimerkiksi pohjoisen pallonpuoliskon ryhävalaat syövät pääasiassa kaloja ja muita suurempia eläimiä, joten niillä ne ovat noin 50 cm pitkät hetulat, kun taas eteläisellä pallonpuoliskolla asustelevien, krilliä syövien ryhävalaiden hetulat ovat metrin pituiset.

## Käyttö

Hetulavalas ahmaisee suuren määrän vettä (jopa 60 000 litraa kerralla), joka sisältää paljon pienikokoista eläinravintoa, useimmiten planktoneläimiä (kuten hankajalkaisia ja krillejä), mutta joidenkin valaiden hetulat soveltuvat myös parvikalojen (kuten sillien ja sardiinien) ja äyriäisten syöntiin. Valas puristaa veden pois suustaan laittamalla leuat yhteen, supistamalla kurkkulihaksiaan tai liikuttamalla kieltään, ja ravinto jää hetuloiden sisäpinnan säikeisiin. Niistä se irrottaa ravinnon kielensä avulla ja nielaisee sen.

## Lähteet

* Särkänniemen merinisäkäsakatemia
* 
### Viitteet
Nutritionismi

**Nutritionismi** on ajattelutapa, jossa ruoka pelkistetään ravintoaineidensa summaksi. Termiä käytetään yleensä vähättelevässä tarkoituksessa. Ravitsemuskirjailija Michael Pollanin mukaan termi esiintyi ensimmäisen kerran vuonna 2002 australialaisen tieteensosiologi Gyorgy Scrinisin esseessä, jossa tämä tarkasteli kriittisesti voin ja margariinin ympärillä käytyä keskustelua.

Ruoan terveellisyys riippuu nutritionistisen lähestymistavan mukaan siitä, kuinka terveellisiä sen ainesosat erikseen ovat. Ruoka koostuu dualistisesti hyvistä ja pahoista ainesosista: "hyvät" ja "pahat" rasvat, hyvät antioksidantit ja muut yksittäiset ravintoaineet määrittelevät ruoan hyvyyden. Nutritionismi on luonut makroravintoaineiden välille ja sisään taistelupareja, joissa vastakkain ovat yhtäällä esimerkiksi hiilihydraatit ja rasvat, ja toisaalla tyydyttymättömät ja tyydyttyneet rasvat.

Pollanin mukaan nutritionismi on johtanut siihen, että ruoan terveellisyyden arvon ymmärtämiseen tarvitaan ravintotieteilijä.  Nutritionismista seuraa myös se, että jalostetun ja jalostamattoman ruoan välillä ei nähdä eroa: jalostetulle ruoalle riittää se, että se on koostettu "hyvistä" ainesosista. Margariini on tyypillinen esimerkki nutritionismin pohjalta luodusta elintarvikkeesta.

Nutritionismi sai Yhdysvalloissa jalansijaa elintarviketuotannossa, kun maassa kumottiin vuonna 1973 lain korvikesäädös, joka edellytti keinotekoisten elintarvikkeiden merkitsemistä sanalla "korvikevalmiste". Tämän jälkeen keinotekoisten elintarvikkeiden markkinat kasvoivat nopeasti, kun elintarvikevalmistajat alkoivat tuottaa erilaisia vähärasvaisia, kolesterolittomia ja runsaskuituisia, useilla lisäaineilla kyllästettyjä ruokia, joiden ravintoarvot vastasivat käsittelemättömien alkuperäisten ruokien ravintoarvoja. Liha- ja siipikarjan ruokinnan muutoksilla alettiin lisäksi pyrkiä lihan ja kananmunien koostumuksen muuttamiseen ravintoarvoiltaan haluttuun suuntaan.

Ben Goldcare on kritisoinut terveysruokatuotteiden markkinoijia tavasta, jossa tuotteen hyötyjen tueksi poimitaan vapaalla kädellä ja usein väärin tulkiten tutkimuksia tuotteiden ainesosien vaikutuksista.

## Lähteet
*

### Viitteet
Bertha

**Bertha** (539 – noin 612) oli Kentin kuningaskunnan kuningatar. Hän edisti kristinuskon leviämistä anglosaksiseen Englantiin. Katolinen kirkko julisti mahdollisesti hänet pyhimykseksi, joskaan täsmällistä tietoa asiasta ei ole.

Berthan puoliso oli kuningas Ethelbert Kentiläinen. Bertha oli syntyjään frankkilainen prinsessa, kuningas Karibert I:n tytär.

## Lähteet
Adventures of Lolo

**Adventures of Lolo** on HAL Laboratoryn kehittämä pulma- ja toimintapeli, joka on julkaistu vuonna  Nintendo Entertainment Systemille. Peli on osa Eggerland-sarjaa. Peli on ollut vuodesta 2007 alkaen saatavilla myös Wiin Virtual Console -palvelussa. Peliä on kuvailtu yhdeksi tyylilajinsa parhaista.

## Juoni
Eden on rakkauden ja rauhan maa, jonka pimeyden kuningas Egger aikoo tuhota. Tuhon estääkseen Edenin kuningas lähettää prinsessa Lalan ja Gentrylandin prinssi Lolon etsimään apua. Matkallaan Lala ja Lolo kuitenkin kohtaavat Eggerin, joka nappaa Lalan. Pelastaakseen Edenin ja Lalan prinssi Lolo lähtee pimeyden kuningas Eggerin linnaan, jota tämän johtamat hirviöt vartioivat. Vaikka Lolo ei ole kovin voimakas tai ketterä, hänellä on kuitenkin rohkeutta ja paljon kärsivällisyyttä. Linnassa häntä odottaa loputon määrä sokkeloita.

## Pelaaminen
Peli koostuu 50 erilaisesta huoneesta, joissa on kehystettyjä sydämiä, arkku ja hirviöitä. Pelaajan täytyy ohjata Loloa ja kerätä kaikki sydämet, jotta arkku aukeaa. Arkussa on aina jalokivi, jonka ottamalla saa viholliset katoamaan ja seuraavaan huoneeseen johtavan oven aukeamaan tai portaat ilmestymään. Jokaisesta sydämestä saa myös yhden taika-ammuksen, jolla hirviön voi taikoa munan sisään – hirviö kuitenkin pääsee pois munasta tietyn ajan kuluttua. Huoneissa saattaa olla myös erikoissydämiä, joista saa kaksi taika-ammusta. Sydämiä ei voi liikuttaa, mutta Lolo voi suojautua hirviöiden mahdollisilta hyökkäyksiltä seisomalla sydämien takana. Huoneissa on myös puita, kiviä ja kukkapenkkejä, jotka voivat myös suojata Loloa sydänten tavoin. Huoneissa oleva hiekka tekee kävelystä hitaampaa. Jokia voi ylittää työntämällä niihin munia, joiden päältä kävellä. Laavan yli pääsee vain erityisen sillan avulla. Silta tosin palaa vähitellen pois kuumuuden vuoksi.

Suojautuakseen hirviöiltä ja edetäkseen huoneissa pelaaja voi liikuttaa smaragdikuutioita. Smaragdikuutioilla voi myös rajoittaa hirviöiden liikkumista. Huoneissa saattaa olla myös nuolia, joiden päältä ei normaalisti voi kulkea vastakkaiseen suuntaan, mutta jotka voi ylittää kuitenkin sivulta. Työntämällä smaragdikuutioita tai munia voi nuolen ylittää vastakkaiseenkin suuntaan. Lisäksi nuolet on mahdollista kääntää erityisen voiman avulla. Nuolet eivät vaikuta hirviöiden liikkumiseen.

## Vastaanotto
Mikrobitti antoi arvostelussaan pelille 78 pistettä sadasta.

## Lähteet

## Aiheesta muualla
*
50 metrin vapaapistoolin joukkuekilpailu ammunnan maailmanmestaruuskilpailuissa 1924

**Vapaapistooli ammuntoihin [[Ammunnan maailmanmestaruuskilpailut 1924|maailmanmestaruuskilpailuissa 1924]]** osallistui kilpailijoita 16 maasta, joista 14:stä oli täysi joukkue. Joukkueen tulos muodostui viiden ampujan yhteistuloksesta. Kukin ampuja ampui 60 laukausta. Samassa yhteydessä jaettiin mitalit joukkuekilpailun lisäksi henkilökohtaisessa kilpailussa. Kilpailu ammuttiin Reimsin ampumaradalla 18.–19. kesäkuuta. Argentiinalainen Arauz erehtyi ampumaan viimeisellä laukauksellaan kympin väärään tauluun. Tuo laukaus maksoi Argentiinalle kaksi sijaa ja Arauzille henkilökohtaisen mestaruuden, jonka vei Sveitsin Wilhelm Schnyder.

## Lopputulokset

## Lähteet
* * Lauri Pihkala ja Martti Jukola: Olympialaiskisat ennen ja Pariisissa 1924 II, WSOY 1924
Ergometriini

**Ergometriini** (myös **ergonoviini**) on ergoliinijohdannainen ja heterosyklinen kemiallinen yhdiste. Ergometriini kykenee supistamaan kohdun ja verisuonten sileää lihaskudosta. Ergometriinia esiintyy torajyvässä.

Ergometriini on luokiteltu Suomessa lääkeaineeksi ja sen ATC-koodi on G02AB03. Yhdistettä käytetään lääkinnällisesti esimerkiksi antamalla sitä yhdessä oksitosiinin kanssa vastasynnyttäneelle äidille, jotta tämä voi synnyttää istukan.

## Lähteet

## Aiheesta muualla
*PubChem: Ergonovine 
*Human Metabolome Database (HMDB): Ergonovine 
*DrugBank: Ergonovine 
*Toxin and Toxin Target Database (T3DB): Ergonovine 
*Kyoto Encyclopedia of Genes and Genomes (KEGG): Ergometrine
Kyllikki (kappale)

**Kyllikki** on Leevi and the Leavingsin single vuodelta 1983. Kappale julkaistiin myös yhtyeen ensimmäisellä kokoelmalevyllä *[[Leevi and the Leavings (albumi)|Leevi and the Leavings]]* (1983). Sen on sanoittanut ja säveltänyt Gösta Sundqvist. Singlen B-puolena julkaistiin kappale ”Jos taivaalta sataisi rahaa”. Brightboy levytti kappaleen cover-version vuonna 2007 julkaistulle tribuuttialbumille *[[Melkein vieraissa – Tribuutti Leevi and the Leavingsille]]*.

Yhtye esitti kappaleen vuonna 1984 ''Levyraati''-televisio-ohjelmassa.

## Lähteet
Baumgartner

**Baumgartner** on muun muassa seuraavien henkilöiden sukunimi:

* Ann Baumgartner (1918–2008), yhdysvaltalainen lentäjä ja toimittaja
* Benjamin Baumgartner (s. 2000), itävaltalainen jääkiekkoilija,
* Bruce Robert Baumgartner (s. 1960), yhdysvaltalainen entinen vapaapainija
* Christoph Baumgartner (s. 1999), itävaltalainen jalkapalloilija
* Felix Baumgartner (s. 1969), itävaltalainen laskuvarjo- ja BASE-hyppääjä
* Hans Baumgartner (s. 1949), entinen saksalainen pituushyppääjä
* Leonard Reinhold Baumgartner (1874–1946), suomalainen vuorineuvos
* Nick Baumgartner (s. 1981), yhdysvaltalainen lumilautailija
* Rudolf Baumgartner (1917–2002), sveitsiläinen viulisti ja kapellimestari
* Stig Baumgartner (s. 1969), suomalainen  kuva-, käsite-, media-, performanssi- ja installaatiotaiteilija
* William D. Baumgartner, yhdysvaltalainen merivartioston amiraali
* Zsolt Baumgartner (s. 1981), unkarilainen autourheilija.

## Katso myös
*Baumgart
*Baumgarten
Wyoming-luokka

**Wyoming-luokka** oli Yhdysvaltain laivaston taistelulaivaluokka, johon kuului kaksi alusta. Luokan alukset palvelivat kummassakin maailmansodassa.

USS Wyoming (BB-32) ja USS Arkansas (BB-33) toimivat ensimmäisessä maailmansodassa Britannian kuninkaallisen laivaston Suureen laivastoon liitettynä, jolloin ne kokivat joitakin pienehköjä taistelutoimia Pohjanmerellä 1917-1918. Ne modernisoitiin 1920-luvulla.

*USS Wyoming* siirrettiin 1931 tykistökoululaivaksi, jolloin sen kylkipanssarit poistettiin osana vuoden 1931 Lontoon laivastosopimukseen liittyneitä toimia. *USS Arkansas* palveli toisessa maailmansodassa saattuetehtävissä Atlantilla sekä osallistui Etelä-Ranskan ja Normandian maihinnousuihin tulitukiosastossa. Tyynelle valtamerelle siirrettynä alus osallistui edelleen Iwo Jiman ja Okinawan maihinnousuihin. Kumpikin alus poistettiin alusluettelosta sodan päätyttyä.

## Lähteet

*
*
*

### Viitteet
HMS Quail (G45)

**HMS Quail** (viirinumero G45) oli Britannian kuninkaallisen laivaston Q-luokan hävittäjä toisessa maailmansodassa.

## Valmistus

Alus tilattiin 2. huhtikuuta 1940 kolmannessa hätälaivueessa () Hawthorn Leslie and Companyltä Hebburnistä, missä köli laskettiin saman vuoden lopulla 6. marraskuuta. Alus laskettiin vesille 1. kesäkuuta 1942 ja valmistui 7. tammikuuta 1943, jolloin sen tarjoukseen perustunut hinta oli 436&nbsp;576 puntaa ilman Amiraliteetin toimittamia ase-, viesti- ja tutkajärjestelmiä.

## Palvelus
Alus osui 15. marraskuuta 1943 Adrianmerellä Saksan laivaston sukellusveneen *[[U-453]]* laskemaan miinaan Barin edustalla. Seuraavana päivänä alus ajettiin matalikolle Barin eteläpuolella odottamaan pelastustöitä. Joulukuussa alus hinattiin Bariin korjausten aloittamiseksi ja vuoden 1944 alussa hinattiin edelleen Tarantoon, jossa korjauksia jatkettiin ennen Maltalle siirtoa. Alus kaatui 18. toukokuuta hinauksen Maltalle alkaessa ja se upposi Tarantonlahteen.

## Lähteet
*
*
*

### Viitteet

## Aiheesta muualla
HMS Rotherham (H09)

**HMS Rotherham** (viirinumero H09) oli Britannian kuninkaallisen laivaston R-luokan hävittäjä toisessa maailmansodassa.

## Valmistus

Alus tilattiin 2. huhtikuuta 1940 neljännessä hätälaivueessa () John Brown and Companyltä Clydebankistä. Telakan ruuhkauduttua Norjan taisteluissa ja Dunkerquessa vaurioituneiden alusten korjaamisesta köli laskettiin vasta 10. huhtikuuta 1941. Alus laskettiin vesille 21. maaliskuuta 1942 ja valmistui vielä samana vuonna 27. elokuuta laivueenjohtajaksi varustettuna.

## Palvelus
Singaporesta alus palasi 27. syyskuuta 1945 Trincomaleehen, mistä se jatkoi 2. lokakuuta matkaansa Portsmouthiin. Alus poistettiin palveluksesta ja se siirrettiin reserviin. Alus myytiin 1948 Intialle ja se luovutettiin 27. heinäkuuta 1949 virallisesti Intian laivastolle nimellä *Rajput*. Alus sijoitettiin poistolistalle 1976.

## Lähteet
*
*
*

### Viitteet
Jaime Maussan

**José Jaime Maussan Flota** (s. 1953 México, Meksiko) on meksikolainen toimittaja ja ufologi.

Hän on saanut UNEP Global 500 -palkinnon ympäristönsuojelua koskevista TV-ohjelmistaan vuonna 1990. Hänen monarkkiperhosia koskeva tv-ohjelmansa palkittiin Premio Ondas -palkinnolla vuonna 1979.

1990-luvulla hän alkoi siirtyä ufoaiheisiin. 
Vuonna 2015 hän väitti löytäneensä muumioituneen avaruusolennon Perusta, mutta tutkimukset paljastivat sen olevan ihmislapsen muumio. . Useat muutkin hänen avaruusolennoiksi väittämänsä löydöt ovat osoittautuneet huijauksiksi.

## Lähteet
HMS Raider (H15)

**HMS Raider** (viirinumero H15) oli Britannian kuninkaallisen laivaston R-luokan hävittäjä toisessa maailmansodassa.

## Valmistus

Alus tilattiin 2. huhtikuuta 1940 neljännessä hätälaivueessa () Cammell Lairdilta Birkenheadistä, missä köli laskettiin 16. huhtikuuta. Työt keskeytettiin toukokuussa eivätkä ne jatkuneet ennen kuin syyskuussa. Keskeytyksen syynä oli Norjan taisteluissa ja Dunkerquen evakuoinnissa vaurioituneiden alusten suuri määrä ja niiden vaurioiden koraamisen kiireellisyys. Alus laskettiin vesille 1. huhtikuuta 1942 ja valmistui saman vuoden lopulla 16. marraskuuta.

## Palvelus
Vapauduttuaan palveluksesta Itä-Intian laivastossa alus palasi laivueensa mukana Trincomaleen kautta Britteinsaarille. Alus siirrettiin tammikuussa 1946 Devonportissa reserviin ja palautettiin palvelukseen 6. toukokuuta Välimeren laivastoon, jossa alus oli lentoturvallisuusaluksena. Alus palasi elokuussa 1947 Britteinsaarille, missä se siirrettiin reserviin.

Alus sijoitettiin poistolistalle ja myytiin 1948 Intialle. Alus luovutettiin vuotta myöhemmin Intian laivastolle nimellä *Rana*. Alus poistettiin palveluksesta 1976 ja myytiin romutettavaksi 1979.

## Lähteet
*
*
*

### Viitteet
HMS Rapid (H32)

**HMS Rapid** (viirinumero H32) oli Britannian kuninkaallisen laivaston R-luokan hävittäjä toisessa maailmansodassa.

## Valmistus

Alus tilattiin 1. huhtikuuta 1940 neljännessä hätälaivueessa ( työnumerolla J1065 Cammell Lairdilta Birkenheadistä, missä köli laskettiin 16. kesäkuuta 1941. Alus laskettiin vesille 16. heinäkuuta 1942 ja valmistui 1943.

## Palvelus
Alus muutettiin 1953 tyypin 15 fregatiksi. Se tuhoutui 3. syyskuuta 1981 maalilaivana.

## Lähteet
*
*
*

### Viitteet
HMS Redoubt (H41)

**HMS Redoubt** (viirinumero H41) oli Britannian kuninkaallisen laivaston R-luokan hävittäjä toisessa maailmansodassa.

## Valmistus

Alus tilattiin huhtikuussa 1940 neljännessä hätälaivueessa () John Brown and Companyltä, missä töiden alkamista viivytti Norjan taisteluiden ja Dunkerquen evakuoinnin vaurioiden korjaaminen, joten köli laskettiin 19. kesäkuuta 1941. Alus laskettiin vesille 2. toukokuuta 1942 ja valmistui vielä saman vuoden lopulla 1. lokakuuta.

## Palvelus
Alus palasi 22. syyskuuta 1945 laivueen mukana Colombon kautta Britteinsaarille. Chathamissa se siirrettiin marraskuussa reserviin ja edelleen 1947 Harwichiin. Alus huollettiin 1948 valmistauduttaessa siirtoon Intialle. Se luovutettiin 4. heinäkuuta 1949 Intian laivastolle nimellä *Ranjit*. Se poistettiin palveluksesta 1979 ja myytiin romutettavaksi.

## Lähteet
*
*
*

### Viitteet
HMS Racehorse (H11)

**HMS Racehorse** (viirinumero H11) oli Britannian kuninkaallisen laivaston R-luokan hävittäjä toisessa maailmansodassa.

## Valmistus

Alus tilattiin huhtikuussa 1940 neljännessä hätälaivueessa () John Brown and Companyltä Clydebankistä. Töiden aloittaminen viivästyi Norjan taisteluiden ja Dunkerquen evakuoinnin aiheuttamien korjausten vuoksi, joten köli laskettiin vasta syyskuussa 1940. Alus laskettiin vesille 1. kesäkuuta 1942 ja valmistui vielä saman vuoden lopulla marraskuussa.

## Palvelus
Singaporen miehityksen jälkeen alus palasi Britteinsaarille, jossa se siirrettiin Portsmouthin reserviin. Alus oli Garelochissa maalilaivana, kunnes se sijoitettiin 1949 poistolistalle. Alus myytiin 8. marraskuuta The West of Scotland Shipbreakersille ja saapui 8. joulukuuta hinattuna Trooniin romutettavaksi.

## Lähteet
*
*
*

### Viitteet
HMS Relentless (H85)

**HMS Relentless** (viirinumero H85) oli Britannian kuninkaallisen laivaston R-luokan hävittäjä toisessa maailmansodassa.

## Valmistus

Alus tilattiin toukokuussa 1940 neljännessä hätälaivueessa () Fairfield Shipbuilding and Engineering Companyltä Govanista Glasgow'sta. Tilaus kuitenkin siirrettiin John Brown and Companylle Clydebanksiin, jossa valmistuksen aloittaminen viivästyi Norjan taisteluiden ja Dunkerquen evakuoinnin vaurioiden korjaamisen vuoksi. Köli laskettiin 20. kesäkuuta 1941. Alus laskettiin vesille 15. heinäkuuta 1942 ja valmistui vuoden lopulla 30. marraskuuta.

## Palvelus
Alus poistettiin palveluksesta 1968, minkä jälkeen se makasi ankkurissa Portsmouthissa. Alus sijoitettiin 1970 poistolistalle ja myytiin 29. huhtikuuta 1971 J. W. Wardille. Alus saapui hinattuna kesäkuussa Inverkeithingiin romutettavaksi.

## Lähteet
*
*
*

### Viitteet
HMS Queenborough (G30)

**HMS Queenborough** (viirinumero G70) oli Britannian kuninkaallisen laivaston Q-luokan hävittäjä toisessa maailmansodassa.

## Valmistus

Alus tilattiin joulukuussa 1940 kolmannessa hätälaivueessa () Hawthorn Leslie and Companylta Hebburnistä, missä köli laskettiin 6. marraskuuta. Alus laskettiin vesille 16. tammikuuta 1942 ja valmistui vielä saman vuoden lopulla 10. joulukuuta, jolloin sen tarjoukseen perustunut hinta oli 439&nbsp;820 puntaa ilman Amiraliteetin toimittamia ase-, viesti- ja tutkajärjestelmiä.

## Palvelus
Alus jatkoi Japanin antauduttua palvelustaan Kaukoidässä. Se lainattiin Australian laivastolle marraskuussa 1945. Alus siirrettiin 1947 Sydneyssä reserviin, kunnes se päätettiin 1953 muuttaa tyypin 15 sukellusveneentorjuntafregatiksi. Alus palautettiin joulukuussa 1954 palvelukseen. Se kolaroi kesäkuussa 1963 Uuden Etelä-Walesin rannikolla sukellusvene *[[HMS Tabard]]in* kanssa. Alus poistettiin palveluksesta ja siirrettiin reserviin.

Alus oli 1966 koulutuskäytössä, kunnes se sijoitettiin poistolistalle. Alus myytiin 8. huhtikuuta 1975 ja hinattiin Hongkongiin romutettavaksi.

## Lähteet
*
*
*

### Viitteet
HMS Rocket (H92)

**HMS Rocket** (viirinumero H92) oli Britannian kuninkaallisen laivaston R-luokan hävittäjä toisessa maailmansodassa.

## Valmistus

Alus tilattiin toukokuussa 1940 neljännessä hätälaivueessa () Scotts Shipbuilding and Engineering Companyltä Greenockista, missä töiden aloitus viivästyi Norjan taisteluiden ja Dunkerquen evakuoinnin aiheuttamien korjaamistöiden vuoksi. Köli laskettiin 14. maaliskuuta 1941. Alus laskettiin vesille 28. lokakuuta 1942 ja valmistui 4. elokuuta 1943.

## Palvelus
Marraskuussa 1945 alus siirrettiin Chathamissa reserviin. Alukselle siirtyi 1946 supistettu miehistö, kun se muutettiin Pohjanmerelle sijoitettavaksi ilmavoimien maalilaivaksi. Alus palautettiin 1948 reserviin Portsmouthissa ja valittiin muutettavaksi tyypin 15 sukellusveneentorjuntafregatiksi Devonportin telakalla.

Toukokuussa 1951 palvelukseen palatessaan alus liitettiin 3. fregattilaivueeseen Londonderryyn. Alus vieraili Länsi-Intiassa sekä otti osaa kesäkuussa 1953 kruunajaiskatselmukseen. Alus poistettiin palveluksesta 1954 ja sijoitettiin reserviin. Alus palautettiin palvelukseen lokakuussa 1960, jolloin se liitettiin Kauko-Itään 6. fregattilaivueeseen.

Alus palautettiin reserviin Chathamissa ja sijoitettiin poistolistalle 1967. Alus myytiin BISCOlle ja hinattiin maaliskuussa Arnott Youngille Dalmuiriin romutettavaksi.

## Lähteet
*
*
*

### Viitteet
HMS Roebuck (H95)

**HMS Roebuck** (viirinumero H95) oli Britannian kuninkaallisen laivaston R-luokan hävittäjä toisessa maailmansodassa.

## Valmistus

Alus tilattiin toukokuussa 1940 Scotts Shipbuilding and Engineering Companyltä Greenockista osana neljättä hätälaivuetta (). Aluksen rakennustöiden aloittaminen viivästyi, koska telakalla korjattiin Norjan taisteluiden ja Dunkerquen evakuoinnin aluksille aiheuttamia vaurioita. Köli laskettiin 19. kesäkuuta 1941. Alus laskettiin vesille 10. joulukuuta 1942. Alus vaurioitui 10. joulukuuta telakalle tehdyssä ilmahyökkäyksessä ja noston jälkeen se valmistui 10. kesäkuuta 1943.

## Palvelus
Alus myytiin BISCOlle ja se hinattiin 8. elokuuta 1968 T. W. Wardille Inverkeithingiin romutettavaksi.

## Lähteet
*
*
*

### Viitteet
Skatoli

**Skatoli** eli **3-metyyli-indoli** (C9H9N) on lievästi myrkyllinen orgaaninen yhdiste. Skatoli on puhtaana aineena valkoista, kiteistä ja epämiellyttävän hajuista, ja se tummuu ilman ja valon vaikutuksesta. Skatoli liukenee kuumaan veteen, asetoniin, kloroformiin, etanoliin, eetteriin ja bentseeniin.

Skatoli on merkittävä ulosteiden hajun aiheuttaja, sitä muodostuu nisäkkäiden ruoansulatuskanavassa mikrobien hajottaessa tryptofaanin ensin indoliksi ja siitä edelleen skatoliksi. Hyvin pieninä konsentraatioina sillä on kuitenkin miellyttävä tuoksu ja sitä on aromiaineena useissa tuoksuvissa kukissa ja eteerisissä öljyissä. Sitä käytetään myös esimerkiksi hajusteiden ainesosana.

Skatolia esiintyy kasveissa ja kukkien tuoksuissa sekä semiokemikaalina eliöiden viestinnässä.

## Lähteet

## Aiheesta muualla
*
*PubChem: Skatole 
*Human Metabolome Database: 3-Methylindole 
*Food Component Database (FooDB): 3-Methyl-1H-indole 
*Kyoto Encyclopedia of Genes and Genomes (KEGG): Skatole 
*ChemBlink: 3-Methylindole 
*Dr. Duke's Phytochemical and Ethnobotanical Databases: Skatole 
*Pherobase: Semiochemical - skatole 
*Pherobase: Floral Compound - skatole